# Jul (raper)

Julien François Alain Mari (Marsella, França, 14 de gener de 1990) més conegut artísticament com a Jul, és un raper i cantant francès del dotzè districte de la ciutat de Marsella.
Publicà el seu primer senzill, Sort le cross volé, el novembre de 2013 seguit el febrer de 2014 d'un àlbum sencer, Dans ma paranoïa, el primer d'una sèrie prolífica: dos àlbums complets a l'any des de l'inici de la seva carrera, tots certificats com a mínim amb disc de platí.
El 2015, Jul va deixar el segell de la Liga One Industry després de desavinences financeres i va fundar el seu propi segell independent, D'or et de platine. L'any següent, va rebre el premi al millor àlbum de música urbana a la 32a cerimònia Victoires de la Musique per l'àlbum My World.

## Primers anys

Jul procedeix de la urbanització Louis-Loucheur, al barri marsellès de Saint-Jean-du-Désert. Va començar a rapejar als 12 anys. Dels 14 als 16 anys, va assistir a La Commanderie, el centre de formació de l'Olympique de Marseille.
Als 17 anys, va ser expulsat de la seva escola on feia un BEP (certificat de formació professional) en vendes després de tres mesos de classes i va començar a fer una sèrie de treballs esporàdics i després a treballar amb el seu pare a la construcció de piscines. El primer sou li va servir per comprar un micròfon i una targeta de so, i quan va entrar a l'institut se li va proporcionar un ordinador. Va passar un any treballant a les obres abans de deixar-ho, "traumatitzat", i dedicar-se a la música a temps complet.
Aleshores va començar a produir cançons sota el nom de "Juliano 135", copiant instrumentals d'altres artistes i cantant sobre elles. Per això, el segell marsellès Lliga One Industry s'hi va fixar ràpidament. Adoptant el pseudònim de "Jul", es va unir al grup Ghetto Phénomène amb Veazy, Houari, Friz i Bil-K, mentre seguia produint cançons en solitari.

## Carrera musical
### La Machine (2020)

Pocs dies després d'una campanya de recollida de diners per a hospitals relacionats amb la Covid-19, el 26 de març, va llançar un tema inèdit titulat Sousou, el seu primer títol de l'any 2020. El 29 d'abril, al seu compte d'Instagram, va anunciar el nom i la data de llançament del seu proper àlbum La Machine, que està previst per a la seva publicació el 19 de juny. El 9 de maig, presenta el videoclip Fait D'or, segon single (després de Sousou) del seu proper àlbum. El 13 de maig, va anunciar que La Machine seria un àlbum doble. El 26 de maig, presenta la llista de cançons de l'àlbum, seguit del clip de Folie le lendemain, títol inspirat en la cançó Nuit de folie. El 19 de juny, va llançar l'àlbum La Machine i el clip Italia a YouTube, que va aconseguir més de 9 milions de visualitzacions en una setmana. Una setmana després del seu llançament, l'àlbum ha venut 42.246 còpies. El 29 de juny, l'àlbum va ser certificat d'or, deu dies després del seu llançament. L'àlbum esdevé platí a principis d'agost. Cal destacar la participació del raper hospitalenc Morad en una de les cançons del disc.

## Discografia
### Àlbums d'estudi

* 2014: Dans ma paranoïa
* 2014: Je trouve pas le sommeil
* 2015: Je tourne en rond
* 2015: My World
* 2016: Émotions
* 2016: L'Ovni
* 2017: Je ne me vois pas briller
* 2017: La Tête dans les nuages
* 2018: Inspi d'ailleurs
* 2018: La Zone en personne
* 2019: Rien 100 Rien
* 2019: C'est pas des LOL
* 2020: La Machine
* 2020: Loin du monde
* 2021: Demain ça ira
* 2021: Indépendance
* 2022: Extraterrestre
* 2022: Cœur blanc

## Referències

* ↑ «M. Julien MARI, Gérant de JUL sur DIRIGEANT.COM». [Consulta: 21 gener 2019].
* ↑ «Marseille : crispation autour des retours au quartier de Jul» (en francès), 13-07-2017. [Consulta: 25 novembre 2022].
* 1 2 «Jul, rappeur hyperactif et capitaine d'équipe» (en francès), 22-12-2017. [Consulta: 25 novembre 2022].
* ↑ «Pourquoi l'OM devrait faire de Jul sa première recrue» (en francès). [Consulta: 25 novembre 2022].
* ↑ «Double Contact - Ghetto Phénomène: "Jul a joué à l’OM, il aurait pu percer dans le foot"» (en francès). [Consulta: 25 novembre 2022].
* ↑ «PARLEZ-VOUS CEFRAN? PORTRAIT: JUL». [Consulta: 25 novembre 2022].
* ↑ «Jul : Je travaillais dans les piscines moi avant» (en francès), 07-05-2016. [Consulta: 25 novembre 2022].
* ↑ «Jul: découvrez son métier avant le rap!» (en francès), 05-05-2016. [Consulta: 25 novembre 2022].
* ↑ «Libération.fr – Jul expliqué à vos darons». [Consulta: 25 novembre 2022].
* ↑ Média, Prisma. «Jul - La biographie de Jul avec Gala.fr» (en francès). [Consulta: 25 novembre 2022].
* ↑ «Ghetto Phénomène: "Même si Jul est en solo, il fait partie du groupe!"» (en francès), 08-09-2016. [Consulta: 25 novembre 2022].
* ↑ «Le rappeur marseillais Jul sort un nouveau titre». [Consulta: 28 març 2020].
* ↑ «Jul annonce le nom et le mois de sortie de son nouvel album ! (Photo)». [Consulta: 29 abril 2020].
* ↑ «Jul dévoile la date de sortie de son album « La Machine » ! (Photo)». [Consulta: 20 maig 2020].
* ↑ «Vidéo : le rappeur marseillais Jul sort le deuxième extrait de son prochain album». [Consulta: 10 maig 2020].
* ↑ «Jul annonce que "La Machine" sera un double album !». Arxivat de l'original el 24 de gener 2021. [Consulta: 13 maig 2020].
* ↑ «JuL: la tracklist de son double album « La Machine » enfin dévoilée !». [Consulta: 26 maig 2020].
* ↑ «Jul s'inspire de "Nuit de folie" pour son titre "Folie"». [Consulta: 30 maig 2020].
* ↑ «Musique : Jul sort "La Machine"». [Consulta: 22 juny 2020].
* ↑ «JuL: le clip « Italia » passe la barre des 9 millions de vues sur YouTube». [Consulta: 26 juny 2020].
* ↑ «Jul réalise le meilleur démarrage de l'année avec "La Machine", les ventes sont monstrueuses». [Consulta: 26 juny 2020].
* ↑ «JuL est déjà disque d'or avec "La Machine"». [Consulta: 29 juny 2020].
* ↑ «JuL décroche son 14e disque de platine avec son dernier album "La Machine"». Arxivat de l'original el 3 d’agost 2020. [Consulta: 2 agost 2020].
* ↑ «Jul - La Machine» (en francès), 18-06-2020. [Consulta: 4 juliol 2020].
* ↑ «Jul (6)» (en castellà). [Consulta: 25 novembre 2022].